डिब्रुगड़ , 22 आगस्टःडिब्रुगड़ जिल्लानि कालिबारि ओन्सोलाव पुलिसआ संदान्नायनि गेजेरजों शुक्रबारखालि गासै 300 ग्राम ब्राउन सुगारजों लोगोसे सासे फालांगिखौ खादों । जाथायनि बागै सुलुंनिफ्राय मिथिनाय बायदिब्ला डिब्रुगड़ पुलिसआ हरखाब संदान्नानै ड्राग्सजों लोगोसे इउनिस खान मुंनि सुबुंखौ खादों । डिब्रुगड़नि पुलिस बिबानगिरि श्रीजित तिआ बुङोदि , मोनसे जरखा सुलुंखौ मोन्नो हानानै राजिब शइकियानि दैदेन्नायाव डिब्रुगड़ पुलिसआ इउनिस खान मुंनि सुबुंनि न'याव संदानो । बेनि गेजेरजों पुलिस हान्जाया इउनिस खाननि न'निफ्राय 300 ग्रामनि ब्राउन सुगारखौ बोखांनो हायो । बे जाथायाव लोब्बा थानाय इउनिस खाननि हेंथायै एनडिपिएस एक्ट 1985 नि सिङाव मोनसे केस आजावना लायो । पुलिसआ मिथिहोदोंदि , बोखांनो हानाय ड्राग्सनि बेसेना खमैबो 30 लाख रां जागौमोन । सुलुंनि बायदिब्ला डिब्रुगड़ जिल्लायाव थांनाय माखासे साननिफ्रायनो आइन बेरेखायै ड्राग्सनि फालांगिया सोलिबाय थानायखौ नोजोर लाखिनानै सन्देह' खालामजाथाव सुबुंफोरखौ संदान्नाय जादों । 
डिब्रुगड़याव ब्राउन सुगारजों लोगोसे ड्राग्स फालांगिखौ खादों